SLP งบฯ Q2 ไม่สดใส กำไรหายกว่าครึ่ง เหตุศก.ชะลอ-ภาวะแข่งขันสูง
SLP งบฯ Q2 ไม่สดใส กำไรหายกว่าครึ่ง หรือ มีกำไร 9.23 ลบ. ลดลง 55% จากปีก่อนมีกำไร 20.28 ลบ. เหตุศก.ชะลอ-ภาวะแข่งขันสูง ขณะที่ 6 เดือนแรกมีกำไร 21.78 ลบ.ลดลง 66% จากปีก่อนที่มีกำไร 64.31 ลบ.
13 ส.ค. 2558

บริษัท สาลี่ พริ้นท์ติ้ง จำกัด (มหาชน) หรือ SLP รายงานผลการดำเนินงานไตรมาส 2/58 สิ้นสุดวันที่ 30 มิ.ย.58 มีกำไรสุทธิ 9.23 ล้านบาท หรือมีกำไรสุทธิ 0.01 บาทต่อหุ้น ลดลง 55% จากช่วงเดียวกันของปีก่อนที่มีกำไรสุทธิ 20.28 ล้านบาท หรือมีกำไรสุทธิ 0.04 บาทต่อหุ้น
ขณะที่ผลการดำเนินงานช่วง 6 เดือนแรกมีกำไรสุทธิ 21.78 ล้านบาท หรือมีกำไรสุทธิ 0.02 บาทต่อหุ้น ลดลง 66% จากช่วงเดียวกันของปีก่อนที่มีกำไรสุทธิ 64.31 ล้านบาท หรือมีกำไรต่อสุทธิ 0.14 บาทต่อหุ้น
โดยผลการดำเนินงานที่มีกำไรลดลง  เนื่องจากเศรษฐกิจชะลอตัว ส่งผลให้มูลค่าการสั่งซื้อชะลอตัวตาม  รวมถึงภาวการณ์แข่งขันสูงทำให้มีการลดราคากันขาย จึงทำให้รายได้จากการขายลดลง